section_heading: Formula 1
paragraph_text: Dok je još trajalo Euro Formula 3 prvenstvo 2005., Vettel je u rujnu iste godine pozvan u Formulu 1 na testiranje Williams-BMW bolida. Na Velikoj nagradi Turske 2006. Vettel je ubilježio svoj prvi nastup na slobodnim treninzima petkom u bolidu BMW Sauber F1.06. Taj dan imao je samo 19 godina i 53 dana. Prvi slobodni trening završio je na prvom mjestu, a na istom treningu je dobio kaznu od 500 funti zbog prebrze vožnje u boksu, samo devet sekundi nakon što je krenuo voziti svoj prvi slobodni trening u Formuli 1.<ref> Rookie Vettel quickest in Turkey BBC Sport. Objavljeno 25. kolovoza 2006. Pristupljeno 5. ožujka 2021. Nakon toga Nijemac je nastavio s impresivnim vožnjama na treninzima petkom u Italiji, Kini, Japanu i Brazilu.<ref> Sebastian Vettel MAXF1. Pristupljeno 5. ožujka 2021. Iste sezone bio je, zajedno s Robertom Kubicom, rezervni i test vozač BMW Saubera, a nakon što je Jacques Villeneuve napustio momčad nakon Velike nagrade Njemačke, momčad se odlučila da će ga ostatak sezone mijenjati Kubica. Poljak je potvrđen i za sljedeću 2007. kao momčadski kolega Nicku Heidfeldu, dok je Vettel ostao u ulozi rezervnog i test vozača.